Във връзка с постъпило уведомление за инвестиционно предложение с вх. № ОВОС- 1959-2/15.06.2020г. и становище на БД ИБР Пловдив с изх. № ПУ-01-474(3)/04.08.2020г. за ИП: **Производствено складова и обслужваща дейност –складове, офиси и сондажен кладенец** в ПИ с идентификатор 53833.5.76, местност „ТЕКЕН ПАРА”, с.Оризари, Община Родопи .

и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

1. Инвестиционното предложение предвижда изграждане и на сондажен кладенец с дълбочина 20м. Така заявената дейност, попада в обхвата на т. 2, буква „г“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Родопи и кметство с.Оризари.

Отговорено от РИОСВ-Пловдив на 11.08.2020г.